
ŠALIES PRIEŠMOKYKLINIO IR IKIMOKYKLINIO AMŽIAUS VAIKŲ KŪRYBINIO ILGALAIKIO PROJEKTO 
„METŲ LAIKŲ NUOTYKIS“ NUOSTATAI


I SKYRIUS
BENDROSIOS NUOSTATOS

[bookmark: _Hlk95564573]1. Šalies priešmokyklinio ir ikimokyklinio amžiaus vaikų kūrybinis ilgalaikis projektas „Metų laikų nuotykis“ (toliau – projektas) skirtas ikimokyklinio ir priešmokyklinio amžiaus vaikams, mokytojams.
2. Projektą organizuoja Panevėžio r. Smilgių gimnazijos ikimokyklinio ugdymo skyrius bendradarbiaudamas su Panevėžio rajono švietimo centru.
3. Projekto ir idėjos autorės Panevėžio r. Smilgių gimnazijos ikimokyklinio ugdymo skyriaus priešmokyklinio ugdymo mokytoja metodininkė Neringa Steišiūnienė, tel. +370 672 18 952, el. p. neringa.steisiuniene@gmail.com, ir logopedė Viltė Penkinaitė, tel. +370 606 80 035, el. p. penkinaite.vilte@gmail.com.
4. Projekto organizatoriai numato projekto tikslą, uždavinius, vykdymo laiką, darbų pateikimo ir projekto sąlygas.

II SKYRIUS
TIKSLAS IR UŽDAVINIAI

5. Projekto tikslas – ugdyti priešmokyklinio ir ikimokyklinio amžiaus vaikų meninę kompetenciją, skatinti vaikų pažintinį, kūrybinį ugdymąsi per praktines, patirtines bei tiriamąsias veiklas visais metų laikais, stebint gamtos pokyčius, ir taikant įvairias raiškos priemones įgyvendinti STEAM idėjas, pasirenkant įvairias gamtines medžiagas. 
6. Uždaviniai:
6.1. ugdyti gamtos stebėjimo ir tyrinėjimo įgūdžius;
6.2. stebėti metų laikų pokyčius;
6.3. skatinti sensorinį patyrimą ir kūrybiškumą naudojant gamtinę medžiagą;
6.4. plėtoti meninę raišką, vaizduotę ir bendradarbiavimą;
6.5. supažindinti vaikus su rudens gamtos įvairove, skatinant tyrinėti ir pažinti medžių lapus, vaisius, sėklas, šakeles ir kt.;
6.6. skatinti kritinį mąstymą ir kalbinius gebėjimus;
6.7. integruoti STEAM ugdymo metodus, įtraukiant skaičiavimą, formų atpažinimą, rūšiavimą bei gamtos pažinimą per praktinę veiklą;
6.6. ugdyti vaikų dėmesio sutelkimą, kantrybę ir smulkiąją motoriką;
6.7. skatinti vaikus ir mokytojus reflektuoti, reikšti nuomonę ir dalytis gerąja patirtimi;
6.8. projekto aprašymą paskelbti Panevėžio rajono švietimo centro interneto puslapyje www.prsc.lt.

III SKYRIUS
VYKDYMO LAIKAS

7. Nuo 2026 m. spalio 1 d. iki 2027 m. gegužės 28 d.

IV SKYRIUS
DALYVIAI

8. Projekte kviečiami dalyvauti šalies priešmokyklinio ir ikimokyklinio ugdymo įstaigų mokytojai ir jų ugdytiniai. Darbai gali būti individualūs arba grupiniai.

V SKYRIUS
ORGANIZAVIMO IR DALYVAVIMO TVARKA

9. Vaikai kartu su mokytojais kiekvieną mėnesį atlieka veiklas (pasirinktinai iš dviejų pateiktų to mėnesio veiklų).  

	Visi metų laikai
	Metų laikas
	Mėnuo
	1 veiklos idėja 
	2 veiklos idėja 

	„Medžio stebėjimas“
Išsirinkite vieną medį, esantį darželio teritorijoje, stebėkite medžio pokyčius ir juos užfiksuokite.
	RUDUO
	Spalis
	„Sensorinis takelis“
Pasirinkę gamtinę medžiagą, sukurkite sensorinį takelį rankytėms.
	„Nykštukų namelis“ Pasirinkę gamtinę medžiagą, sukurkite namelį.

	
	
	Lapkritis
	„Šešėlių teatras“
Pasekite rudeninių šešėlių teatrą.
	„Kopijavimo aparatas“
Sukurkite rudeninio lapo frotažą.

	
	ŽIEMA
	Gruodis
	„Žiemos medis“
Sukurkite Kalėdinę eglutę.
	„Kalėdų nykštukas“
Sukurkite Kalėdinį nykštuką.

	
	
	Sausis
	„Restoranas paukščiams“
Iš antrinių žaliavų sukurkite lesyklėlę paukščiams.
	„Pėdsakų sekliai“
Suraskite bent 3 skirtingus žiemos gyventojų pėdsakus.

	
	
	Vasaris
	„Ledinė Gedimino pilis“
Pastatykite Gedimino pilį naudodami ledą.
	„Žiemos menininkas“
Sukurkite žiemos paveikslą.

	
	PAVASARIS
	Kovas
	„Švarus vanduo“
Pagaminkite vandens filtrą ir paruoškite švarų vandenį.
	„Čipolino nuotykiai“
Perskaitykite pasaką „Čipolino nuotykiai“ ir užauginkite svogūną ant palangės.

	
	
	Balandis
	„Mano lango daržas“
Pasėkite pasirinkto augalo sėklas ir jas sudaiginkite.
	„Mano Oliziukas“
Pasigaminkite Oliziuką.

	
	
	Gegužė
	„Darželis-Maps“
Sukurkite savo darželio kiemo žemėlapį.
	„Pavasario linksmybės“
Sukurkite savo pavasarinį šokį.



10. Dalyviai registruojasi užpildydami anketą nuo spalio 1 d. iki gegužės 1 d.: https://www.manoapklausa.lt/tk/1987308224/ 
11. Dalyvių skaičius iš vienos įstaigos neribojamas, gali dalyvauti ir kelios švietimo įstaigos ugdytinių grupės.
12. Projekto dalyviai atliktas pasirinktas veiklas fotografuoja, filmuoja ir įkelia į „Padlet“ platformą (nuoroda užsiregistravusiems dalyviams bus atsiųsta nurodytu elektroniniu paštu).
13. Įkeliant nuotraukas ar filmuotą medžiagą reikia nurodyti visą švietimo įstaigos pavadinimą, mokytojos (-ų) vardą, pavardę, dalyvių amžiaus grupę ir grupės pavadinimą.

VI SKYRIUS
BAIGIAMOSIOS NUOSTATOS

14. Projekto organizatoriai pasilieka teisę fotografijas publikuoti įvairiuose leidiniuose, įstaigos interneto svetainėje, spaudoje, interneto erdvėje.
15. Projekto fotografijos bus eksponuojamos kartu su straipsniu Panevėžio r. Smilgių gimnazijos internetinėje „Facebook“ platformoje. Straipsnis apie projektą bus paskelbtas Panevėžio rajono švietimo centro interneto puslapyje www.prsc.lt.
16. Projekto dalyviai bus apdovanoti Panevėžio r. Smilgių gimnazijos direktoriaus padėkos raštais, mokytojams bus išduodamos Panevėžio r. švietimo centro pažymos apie dalyvavimą projekte. Pažymos ir padėkos bus išsiųstos nurodytais elektroniniais paštais iki 2027 m. birželio 20 d.
17. Dalyvavimas šiame projekte reiškia sutikimą su visomis projekto sąlygomis. Dalyvaujančios švietimo įstaigos atsakingos už tėvų (globėjų) sutikimus dėl projekto vaizdinėje medžiagoje esančių asmenų viešinimo.
[bookmark: _Hlk96352603]18. Dėl papildomos informacijos kreiptis į Panevėžio r. Smilgių gimnazijos ikimokyklinio ugdymo skyriaus priešmokyklinio ugdymo mokytoją Neringą Steišiūnienę tel. +370 672 18 952 arba el. paštu neringa.steisiuniene@gmail.com.
_______________________

